Legal Document

Category: 124

Text:
10. ΑΠΟΦΑΣΙΣ ΥΠΟΥΡΓΩΝ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΚΑΙ ΟΙΚΟΝΟΜΙΚΩΝ  Αριθ. 124002/8495 της 7/23 Ιουλ. 1969 (ΦΕΚ Β’ 469) Περί εγκρίσεως χορηγήσεως αποζημιώσεως εις Διευθυντάς πλήρων Γυμνασίων. Έχοντες υπ’ όψει: 1)Το άρθρ. 3 του Νόμ. 5019/1931 «περί ιδρύσεως Σχολικών Ταμείων και Σχολικών Εφορειών», ως ετροποποιήθη υπό του άρθρ. 2 του Α.Ν. 1297/1938 «περί συμπληρώσεως και τροποποιήσεως εκπαιδευτικών τινών Νόμων», 2)Την υπ’ αριθ. 79264/1967 κοινήν απόφασιν των Υπουργών Παιδείας και Συντονισμού «περί τρόπου συνθέσεων σχολικών εφορειών κλπ.» (ΦΕΚ 405/1967, τ. Β΄), 3)το άρθρ. μόνον του Ν.Δ. 176/1969 «περί καταβολής αμοιβών εις τους μετέχοντας Συμβουλίων και Επιτροπών» και 4)την υπ’ αριθ. 81854/955/21/30.4.1969 εγκύκλιον του Γενικού Λογιστηρίου του Κράτους, αποφασίζομεν: Εγκρίνομεν την χορήγησιν εις τους Γυμνασιάρχας των πλήρων Δημοσίων Σχολείων Μέσης Εκπαιδεύσεως ή τους νομίμους αυτών αναπληρωτάς, εκτελούντας χρέη Γραμματέως των Σχολικών Εφορειών, αποζημιώσεως εκ δραχ. 500 μηνιαίως, από 1.1.1969, εις βάρος του Φορέως 50-410 και Κωδ. Αριθ. 0264 αναγεγραμμένης πιστώσεως εις τον προϋπολογισμόν 1969. Η παρούσα δημοσιευθήτω δια της Εφημερίδος της Κυβερνήσεως.